AQShning bir nechta shtatlarida yonilg‘i tanqisligi tufayli favqulodda holat e’lon qilindi

AQShning sharqiy qirg‘og‘idagi bir nechta shtatlarda yonilg‘i tanqisligi sababli mintaqaviy favqulodda holat e’lon qilindi, deb yozadi Deutsche Welle.

Florida, Jorjiya, Shimoliy Karolina va Virjiniya shtatlari gubernatorlari yonilg‘isi tugab borayotgan benzin shoxobchalarini kamaytirish uchun favqulodda holat e’lon qildi. Colonial Pipeline liniyasining kutilmagan tarzda berkitilishi ta’sirida qolgan shtatlarda benzin, dizel yonilg‘isi, aviatsiya yonilg‘isi va boshqa neftni qayta ishlash mahsulotlari ta’minoti uzilib qoldi.
Favqulodda vaziyatni e’lon qilish shtatlarga zarur paytda Milliy Gvardiyani faollashtirishga imkon beradi hamda davlat amaldorlari va mahalliy hokimiyat organlari o‘rtasidagi hamkorlikni tartibga solishga yordam beradi.
Prezident Jo Bayden ma’muriyatining sharqiy qirg‘oqqa yuboriladigan gazining deyarli yarmini tashuvchi mazkur quvur liniyasi dam olish kunlari ishga tushirilishi to‘g‘risida bergan kafolatlariga qaramay, amerikaliklar vahima ichida gaz ballonlariga yonilg‘i quyishda davom etmoqda. Mavjud zaxiralar mintaqaviy operatorlar uchun aytilgan muddatgacha yetarli bo‘ladimi yoki yo‘q, hali noma’lum.
Amerika avtomobilsozlik assotsiatsiyasi mamlakatda o‘rtacha benzin narxi 2014-yil may oyidan beri eng yuqori darajaga yaqinlashayotganini xabar qildi. Hukumat avtomobil egalarini kelajakda foydalanish uchun benzin g‘amlab qo‘ymaslikka chaqirib, bu vaziyatni yanada og‘irlashtirishi mumkinligi haqida ogohlantirdi.
“Biz odamlardan yonilg‘i g‘amlamaslikni so‘raymiz. Tez orada hammasi o‘z holiga qaytadi”, — deya ishontirdi AQSh energetika vaziri Jennifer Granxolm.
8-may kuni AQShdagi eng yirik quvur operatorlaridan biri bo‘lgan Colonial Pipeline Company xakerlik hujumiga uchradi va quvur faoliyatini to‘xtatishga majbur bo‘ldi. Kompaniya ma’lumotlariga ko‘ra, u o‘z tizimi orqali kuniga 100 million gallon yonilg‘i o‘tkazadi, bu sharqiy sohilda iste’mol qilinadigan yoqilg‘ining 45 foizini tashkil etadi va 50 million amerikalikni yonilg‘i bilan ta’minlaydi.